als_Latn dik_Latn sag_Latn
Meta dhe Jubica, dy nga gjyqtarët që drejtuan ndeshjet Kastrioti-Tirana dhe Bylis-Flamutari, ishin të ndërgjegjshëm në gabimet që bënin duke favorizuar lojën e rëndë të vendasve dhe duke akorduar faulla të çuditshëm në favor të krutanëve e ballshiotëve në sfidat respektive, por ajo që ndodhi në ndeshjen e Kavajës, me actor kryesor Jorgjin, stemë e FIFA-s, ishte një rrjedhje momentale e cila prodhoi një seri momentesh që më pas e bënë rezultatin teknik të ndeshjes, krejtësisht subjektiv dhe të ndikuar direkt nga perfomanca e gjyqtarit. Enea Jorgji, një ndër gjyqtarët më të mire në Shqipëri, jo vetëm që anuloi në mënyrë absurde një 11-metërsh në favor të Besës ndaj Laçit, por nuk akordoi përsëritjen e saj, por një faull në favor të miqve, duke lënë madje të shtangur dhe tifozin më të çmendur të Laçit. I njëjti gjyqtar (ndeshja ishte 0-2 në ato momente) akordoi më pas 3 kartona të kuq për Laçin dhe favorizoi Besën në momentin e golit të barazimit 2-2, duke krijuar idenë se pas rrjedhjes momentale i kishin “ardhur” trutë dhe se po kërkonte sërish duke rrjedhur të vinte baraspeshë në forcat në fushë. Praktikisht ajo ndeshje prodhoi rezultatin 2-2, por po të mos ishte për Enean, që kushedi ç’i thoshte truri, do të kish një tjetër rezultat. Video e gafës së tij ishte fitorja gazmore e rrjeteve sociale, por ajo që bie në sy në kronologjinë e veprimeve ishte fakti që Jorgji nuk kish pasur qëllim që të favorizonte ndokënd. Ai thjesht “rrodhi” një moment, një rrjedhje që gjithsesi ishte në kufijtë e skandalit pasi ndikoi direkt në rezultat. Në të njëjtën fundjavë Meta në Kastrioti- Tirana dhe Jubica në Bylis-Flamurtari dhanë gjithashtu shenja rrjedhjeje. Duke qenë se rrodhën me dashje nuk u bënë aq qesharakë në sytë e botës. I pari, një gjyqtar i njohur për faktin që sa herë gjykon në fusha të vështira u jep vendasve më shumë se 15%, jo vetëm që u bë i çuditshëm me vendimet e tij, por ndikoi dhe në rezultat duke frenuar dy aksione të Tiranës për faull, megjithëse ndoshta faullin e bënte kundërshtari. Thonë që ka shumë familjaritet në Krujë sepse kështu mund të shpjegosh vendimet, lejimin e lojës së rëndë në favor të vendasve dhe faktin që për herë të 7-të gjykon Kastriotin. Thonë madje që është dhe tifoz i Tiranës. A thua është aq profesionist sa merr vendimet e drejta i pandikuar nga pasionet e fëmijërisë? Në Ballsh kemi “fenomenin” Jubica. Mëkat, sepse është ndër të rinjtë e talentuar në gjykim. Por meqenëse gjyqtarët tanë qenkan si puna e kameleonit, lejon që vendasit në 30 minuta të ndërhyjnë të paktën 6 herë rëndë, aq sa do të mjaftonte që ndeshja të mos vazhdonte se Bylisi do të qëndronte me 5 lojtarë. A do të merrte të njëjtat vendime nëse gjykonte në “Qemal Stafa”?! Tani, meqenëse po flasim për rrjedhje, ka një përshtypje se pavarësisht qesharakes më mirë të rrjedhësh ndonjëherë si puna e Jorgjit, sesa të rrjedhësh çdo javë me ndërgjegje si Meta dhe Jubica! E fundit, por jo nga rëndësia, një apel edhe për ata që vendosën gjyqtarët. A nuk duhet të jetë politikë që të mbrohet drejtësia dhe që stemat e mëdha të këtij futbolli të mbrohen!? A nuk është më e bukur që Tirana dhe Flamurtari kur luajnë jashtë të mos kenë nga mbrapa rrjedhje të kësaj natyre?!
Kur gjyqtari rrjedh (pa) dashje0
Share.
als_Latn als_Latn eng_Latn